Virallinen lehti nro C 175 , 21/06/1999 s. 0107



A4-0094/99 Päätös neuvoston vahvistamasta yhteisestä kannasta neuvoston direktiivin antamiseksi kuljetettavista painelaitteista (12050/98 - C4-0679/98 - 97/0011(SYN))(Yhteistoimintamenettely: toinen käsittely) Euroopan parlamentti, joka - ottaa huomioon neuvoston yhteisen kannan 12050/98 - 97/0011(SYN), - ottaa huomioon ensimmäisessä käsittelyssä antamansa lausunnon ((EYVL C 80, 16.3.1998, s. 212.)) komission ehdotuksesta Euroopan parlamentille ja neuvostolle (KOM(96)0674) ((EYVL C 95, 24.3.1997, s. 2.)), - neuvoston kuultua sitä EY:n perustamissopimuksen 189 c artiklan ja 75 artiklan 1 kohdan mukaisesti, - ottaa huomioon työjärjestyksensä 67 artiklan, - ottaa huomioon liikenne- ja matkailuvaliokunnan suosituksen toiseen käsittelyyn (A4-0094/99); 1. Tarkistaa yhteistä kantaa seuraavasti; 2. Kehottaa puhemiestään välittämään tämän päätöksen neuvostolle ja komissiolle. (Tarkistus 1) 5 artiklan 1 kohdan toinen alakohta >Alkuperäinen teksti> Jos kyseiset laitteet ovat sarjavalmistettuja, jäsenvaltiot voivat sallia, että astioiden sekä kuljetuksessa käytettävien niihin liittyvien venttiilien ja muiden lisälaitteiden vaatimustenmukaisuuden uudelleenarvioinnin suorittaa hyväksytty laitos sillä edellytyksellä, että tyypin vaatimustenmukaisuuden uudelleenarvioinnin suorittaa ilmoitettu laitos. >EP:n äänestyksessä hyväksytty teksti> Jos kyseiset laitteet ovat sarjavalmistettuja, jäsenvaltiot voivat sallia, että astioiden sekä kuljetuksessa käytettävien niihin liittyvien venttiilien ja muiden lisälaitteiden vaatimustenmukaisuuden uudelleenarvioinnin suorittaa hyväksytty laitos sillä edellytyksellä, että tyypin vaatimustenmukaisuuden uudelleenarvioinnin suorittaa ilmoitettu laitos. Ilmoitetut laitokset voivat suorittaa tarkastuskäyntejä ilman ennakkovaroitusta tarkistaakseen, onko uudelleenarviointi suoritettu asianmukaisesti ja tehokkaasti. Jos väärinkäytöksiä havaitaan, sovelletaan 12 artiklan säännöksiä. (Tarkistus 2) 12 artiklan toinen kohta >Alkuperäinen teksti> Jos vaatimustenvastaisuus jatkuu, jäsenvaltion on toteutettava kaikki aiheelliset toimenpiteet kyseisen laitteen markkinoille saattamisen, kuljetuksen tai käytön rajoittamiseksi tai kieltämiseksi tai sen poistamiseksi markkinoilta tai liikenteestä 11 artiklassa säädettyä menettelyä noudattaen. >EP:n äänestyksessä hyväksytty teksti> Jos vaatimustenvastaisuus jatkuu, jäsenvaltion on ilmoitettava välittömästi komissiolle ja toteutettava kaikki aiheelliset toimenpiteet kyseisen laitteen markkinoille saattamisen, kuljetuksen tai käytön rajoittamiseksi tai kieltämiseksi tai sen poistamiseksi markkinoilta tai liikenteestä 11 artiklassa säädettyä menettelyä noudattaen. (Tarkistus 3) 15 artiklan 3 kohdan kolmas a alakohta (uusi) >Alkuperäinen teksti> >EP:n äänestyksessä hyväksytty teksti> Komissio tiedottaa joka toinen vuosi neuvostolle ja Euroopan parlamentille tämän artiklan mukaisesti hyväksytyistä toimista. Komissio laatii näiden muutosten mukaisesti tarvittaessa yhteisen tekstin, johon sisältyvät kaikki ajan myötä tulleet lisämääräykset, sekä mahdollisesti tarkistaa tätä direktiiviä. (Tarkistus 4) Liite IV, II osa, 5 kohta >Alkuperäinen teksti> 5. Sarjavalmisteisten astioiden sekä kuljetuksessa käytettävien venttiilien ja muiden lisälaitteiden osalta edellä 3 ja 4 kohdassa mainitun asiaankuuluvan vaatimustenmukaisuuden uudelleenarvioinnin, joka koskee laitteiden yksittäisiä tarkastuksia, voi tehdä hyväksytty laitos sillä edellytyksellä, että ilmoitettu laitos on aiemmin tehnyt 3 kohdassa mainitun asiaankuuluvan tyyppiä koskevan vaatimustenmukaisuuden uudelleenarvioinnin. >EP:n äänestyksessä hyväksytty teksti> 5. Sarjavalmisteisten astioiden sekä kuljetuksessa käytettävien venttiilien ja muiden lisälaitteiden osalta edellä 3 ja 4 kohdassa mainitun asiaankuuluvan vaatimustenmukaisuuden uudelleenarvioinnin, joka koskee laitteiden yksittäisiä tarkastuksia, voi tehdä hyväksytty laitos sillä edellytyksellä, että ilmoitettu laitos on aiemmin tehnyt 3 kohdassa mainitun asiaankuuluvan tyyppiä koskevan vaatimustenmukaisuuden uudelleenarvioinnin. Ilmoitetut laitokset voivat suorittaa tarkastuskäyntejä ilman ennakkovaroitusta tarkistaakseen, onko tuotettujen sarjavalmisteisten astioiden uudelleenarviointi suoritettu asianmukaisesti ja tehokkaasti.